ai4bharat/Pralekha huggingface dataset:
रेल मंत्रालय
ऑक्सीजन एक्सप्रेस द्वारा अब तक महाराष्ट्र, मध्य प्रदेश, हरियाणा, राजस्थान, दिल्ली और उत्तर प्रदेश में लगभग 4200 मीट्रिक टन
ऑक्सीज़न की आपूर्ति की गई
यह आपूर्ति 268 से अधिक टैंकरों में की गई
अब तक 68 ऑक्सीज़न एक्सप्रेस ने अपनी यात्रा पूरी की
कानपुर में भी पहुंची पहली ऑक्सीज़न एक्सप्रेस
अब तक महाराष्ट्र को 293 मीट्रिक टन, उत्तर प्रदेश को 1230 मीट्रिक टन, मध्य प्रदेश को 271 मीट्रिक टन, हरियाणा को 555 मीट्रिक टन, तेलंगाना को 123 मीट्रिक टन, राजस्थान को 40 मीट्रिक टन और दिल्ली को 1679मीट्रिक टन ऑक्सीज़न की आपूर्ति की गई
भारतीय रेल वर्तमान समय में मौजूद चुनौतियों का सामना करते हुए और नए उपायों की तलाश के साथ देश के विभिन्न राज्यों की मांग पर तरल चिकित्सा ऑक्सीजन की आपूर्ति के अपने अभियान को निरंतर जारी रख लोगों को राहत पहुंचा रही है।
रेलवे ने अब तक देश के विभिन्न राज्यों में 268 टैंकरों में लगभग 4200 मीट्रिक टन चिकित्सा उपयोग हेतु ऑक्सीजन की आपूर्ति की है।
इस अभियान के अंतर्गत अब तक 68 ऑक्सीजन एक्सप्रेस की यात्रा पूरी हो चुकी है।
भारतीय रेल, राज्यों की मांग पर यथासंभव मात्रा और कम से कम समय में तरल मेडिकल ऑक्सीजन की आपूर्ति के लिए प्रतिबद्ध है और इस पर लगातार काम कर रही है।
भारतीय रेल द्वारा शुरू किए ऑक्सीजन एक्सप्रेस अभियान के अंतर्गत अब तक महाराष्ट्र को 293 मीट्रिक टन, उत्तर प्रदेश को 1230 मीट्रिक टन, मध्य प्रदेश को 271 मीट्रिक टन, हरियाणा को 555 मीट्रिक टन, तेलंगाना को 123 मीट्रिक टन, राजस्थान को 40 मीट्रिक टन और दिल्ली को 1679 मीट्रिक टन ऑक्सीज़न की आपूर्ति की गई।
अब रेलवे ने और अधिक शहरों में भी ऑक्सीजन की आपूर्ति शुरू कर दी है और इस क्रम में आज कानपुर में पहली ऑक्सीजन एक्सप्रेस से 80 मीट्रिक टन ऑक्सीजन पहुंची।
रेलवे द्वारा की जा रही ऑक्सीज़न की ढुलाई एक जटिल प्रक्रिया है और ढुलाई से जुड़े आंकड़े लगातार अपडेट किए जा रहे हैं। कुछ और ऑक्सीजन एक्सप्रेस देर रात अपने-अपने गंतव्य की ओर रवाना हो सकती हैं।
एमजी /एएम/ डीटी/डीसी
(Visitor Counter : 228
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को 193.53 करोड़ से अधिक टीके प्रदान किये गए
राज्यों/केंद्र शासित प्रदेशों के पास अभी भी 13.81 करोड़ से अधिक अतिरिक्त और बिना इस्तेमाल हुई खुराकें मौजूद हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। राष्ट्रव्यापी कोविड 19 टीकाकरण अभियान 16 जनवरी,2021 को प्रांरभ हुआ था। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
1,93,53,58,865
|
|
शेष टीके
|
|
13,81,48,965
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की लगभग 193.53 करोड़  खुराकें राज्यों और केंद्र शासित प्रदेशों को उपलब्ध कराई गई हैं। अभी राज्यों और केंद्र शासित प्रदेशों के पास कोविड-19 टीके की 13.81 करोड़ से अधिक  अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
संस्कृति मंत्रालय
कारगिल युद्ध के शहीदों के सम्मान में संस्कृति मंत्रालय ने आज राष्ट्रीय समर स्मारक पर 'कारगिल एक शौर्य गाथा' नाटक की विशेष प्रस्तुति का आयोजन किया
राष्ट्रीय समर स्मारक पर आज का उत्सव हमें अपना आभार व्यक्त करने और अपने राष्ट्रीय नायकों की स्मृति को संजोने का अवसर देता है: श्रीमती मीनाक्षी लेखी
राष्ट्रीय नाट्य विद्यालय ने आज कारगिल युद्ध के शहीदों के सम्मान में नई दिल्ली स्थित राष्ट्रीय समर स्मारक में गणमान्य व्यक्तियों और सेना के अधिकारियों के लिए शांतनु बोस द्वारा निर्देशित नाटक 'कारगिल एक शौर्य गाथा' की विशेष प्रस्तुति का आयोजन किया।
इस अवसर पर संस्कृति और विदेश राज्य मंत्री श्रीमती मीनाक्षी लेखी विशिष्ट अतिथि के रूप में उपस्थिति रहीं।
इस अवसर पर श्रीमती मीनाक्षी लेखी ने कारगिल युद्ध के दौरान हमारे सैनिकों के सर्वोच्च बलिदान का स्मरण करते हुए सैनिकों के लिए राष्ट्रीय समर स्मारक निर्माण की पहल करने के लिए प्रधानमंत्री नरेन्द्र मोदी को धन्यवाद दिया।
उन्होंने कहा कि राष्ट्रीय समर स्मारक पर आज का उत्सव हमें अपना आभार व्यक्त करने और अपने राष्ट्रीय नायकों की स्मृति को संजोने का अवसर देता है।
'आज़ादी का अमृत महोत्सव' श्रृंखला के एक भाग के रूप में आयोजित यह नाटक और भी प्रासंगिक हो जाता है क्योंकि यह देश की सीमाओं की सुरक्षा में तैनात सैनिकों को श्रद्धांजलि है, जो दिन-रात हमें एक सुरक्षित जीवन का नेतृत्व करने में सहायता के लिए अपने प्राण तक न्यौछावर कर देते हैं।
कारगिल युद्ध वर्ष 1999 में हुआ था। 1998-99 की सर्दियों में, जब कारगिल के साथ भारत की सीमाओं की ऊँची चोटियाँ बर्फ से ढकी होती हैं और एक समझौते के तहत, दोनों पक्षों के सैनिक इस क्षेत्र में किसी भी तरह की गतिविधियों को अंजाम नहीं देते हैं। ऐसे में पाकिस्तानी सेना ने इसी स्थिति का फायदा उठाते हुए भारतीय सीमा में घुसपैठ कर वहां अपने ठिकाने बना लिए थे। पाकिस्तानी सेना रणनीतिक रूप से ऊंचाई पर थी। मई 1999 में इसका पता चलने पर भारतीय सैनिकों ने सामरिक दृष्टि से कमजोर स्थिति में होते हुए भी सत्य और मातृभूमि की भक्ति से शक्ति ग्रहण करते हुए अपने प्राणों की आहुति देकर कारगिल की दुर्गम चोटियों को दुश्मन से मुक्त कराते हुए उसे फिर से अपने नियंत्रण में ले लिया।
कारगिल एक शौर्य गाथा मातृभूमि के लिए शहीद होने वाले ऐसे ही गुमनाम भारतीय सैनिकों की शौर्य गाथा को दर्शकों के समक्ष प्रस्तुत करता है। यह नाटक आसिफ अली हैदर खान द्वारा लिखित और शांतनु बोस द्वारा निर्देशित है। इस प्रस्तुति के अलावा 26 और 27 जुलाई को शाम 7.00 बजे एनएसडी के अभिमंच सभागार में नाटक का मंचन किया जाएगा।
संस्कृति मंत्रालय
30 सितंबर तक 1,15,161 लोगों ने प्रधानमंत्री संग्रहालय का भ्रमण किया
नई दिल्ली के तीन मूर्ति रोड पर बने प्रधानमंत्री संग्रहालय का 30 सितंबर तक 1,15,161 लोगों ने भ्रमण किया। 15 अक्टूबर 2022 को एक रिकॉर्ड कायम करते हुए 3,233 आगंतुकों ने एक ही दिन में प्रधानमंत्री संग्रहालय का भ्रमण किया। ये संग्रहालय 21 अप्रैल 2022 को जनता के लिए खोला गया था।
राष्ट्रपति, उपराष्ट्रपति, प्रधानमंत्री, गृह मंत्री, वित्त मंत्री और अन्य केंद्रीय कैबिनेट मंत्रियों, राज्य के मुख्यमंत्रियों, उच्च न्यायपालिका के माननीय सदस्यों, राजनयिकों और अन्य गणमान्य व्यक्तियों सहित प्रमुख राष्ट्रीय नेताओं ने इस संग्रहालय का दौरा किया है।
यहां आए प्रमुख लोगों की कुछ महत्वपूर्ण टिप्पणियों की प्रतिध्वनि बाकी आगंतुकों के बीच भी मिली है:
श्री राम नाथ कोविंद, पूर्व राष्ट्रपति:
"ये बेहद प्रभावशाली ढंग से डिजाइन किया गया प्रधानमंत्री संग्रहालय पूर्व प्रधानमंत्रियों और राष्ट्रीय नेताओं के विशिष्ट योगदान का एक कलात्मक स्मारक है। इसके साथ साथ ये स्वतंत्र भारत की प्रगति का एक कालातीत भंडार है।"
श्री एम. वेंकैया नायडू, भारत के पूर्व उपराष्ट्रपति:
"ये हमारे राष्ट्रीय नेतृत्व में विविधता को प्रदर्शित करता है और उसका सम्मान करता है, और इस तरह समावेशन का संदेश भेजता है जो हमारे जैसे जीवंत लोकतंत्र के लिए महत्वपूर्ण है।"
श्री नरेन्द्र मोदी, प्रधानमंत्री:
"जो कोई भी प्रधानमंत्री संग्रहालय का दौरा करेगा, वह भारतीय लोकतंत्र की महानता, इसके विशाल रूप और संभावनाओं की बेहतर समझ अपने साथ लेकर जाएगा।"
ये संग्रहालय भारत के स्वतंत्रता के बाद के इतिहास पर एक व्यापक और संतुलित परिप्रेक्ष्य प्रदर्शित करता है। यहां नवीनतम टेक्नोलॉजी और ऐतिहासिक कलाकृतियों के स्वस्थ मिश्रण ने सभी को प्रभावित किया है। ऑगमेंटेड रिएलिटी और वर्चुअल रिएलिटी के इस्तेमाल ने इसकी अत्याधुनिक प्रौद्योगिकी आधारित सामग्री के अनुभव को रोमांचक बनाया है। इस समावेशी प्रयास का उद्देश्य युवा पीढ़ी को हमारे सभी प्रधानमंत्रियों की नेतृत्वकारी भूमिका के प्रति संवेदनशील बनाना है।
शैक्षणिक संस्थान अपने छात्रों को इस संग्रहालय लाने की व्यवस्था करते रहे हैं। 15 अक्टूबर 2022 को 10 स्कूलों के 2044 छात्र-छात्राओं ने यहां भ्रमण किया। इस संग्रहालय के कर्मचारियों द्वारा स्कूलों से आने वाले समूहों पर विशेष ध्यान देते हुए यहां का ज्ञानवर्धक दौरा कराया जाता है। चिल्ड्रन्स एकेडमी, गाजियाबाद की ओर से एक टिप्पणी यहां यूं पढ़ने को मिलती हैः “ये दौरा बहुत अच्छा था। मुझे हमारे प्रधानमंत्रियों के बारे में बहुत कुछ पता चला। मैं इस संग्रहालय के कलेक्शन को देखकर मंत्रमुग्ध हूं।"
इस संग्रहालय में वर्तमान प्रधानमंत्री श्री नरेन्द्र मोदी पर एक नई गैलरी जोड़ी जा रही है। इसे जनवरी 2023 में जनता के लिए खोला जाना प्रस्तावित है। भारत में अंतरिक्ष कार्यक्रम पर एक उद्घाटन एपिसोड के साथ नवंबर 2022 में लाइट एंड साउंड शो की भी योजना है।
प्रधानमंत्रियों के जीवन और उपलब्धियों पर प्रख्यात शिक्षाविदों और जन नेताओं द्वारा त्रैमासिक व्याख्यान श्रृंखला की भी योजना है। ऐसे अवसरों पर यहां कुछ चुनिंदा प्रदर्शनियां भी प्रस्तुत की जाएंगी। इस श्रृंखला में पहला व्याख्यान भारत के पूर्व राष्ट्रपति श्री राम नाथ कोविंद द्वारा श्री अटल बिहारी वाजपेयी पर दिया जाएगा।
प्रधानमंत्री कार्यालय
प्रधानमंत्री ने एशियाई खेलों में महिला टेबल टेनिस की युगल स्पर्धा में कांस्य पदक जीतने पर अयहिका मुखर्जी और सुतीर्था मुखर्जी को बधाई दी
प्रधानमंत्री श्री नरेन्द्र मोदी ने एशियाई खेलों में महिला टेबल टेनिस की युगल स्पर्धा में कांस्य पदक जीतने पर अयहिका मुखर्जी और सुतीर्था मुखर्जी को बधाई दी है। एशियाई खेलों में महिला युगल स्पर्धा में यह भारत का पहला पदक है।
प्रधानमंत्री ने एक्स पर पोस्ट किया:
"अयहिका मुखर्जी और सुतीर्था मुखर्जी को कांस्य पदक जीतने पर बधाई। यह एक विशेष जीत है क्योंकि एशियाई खेलों में महिला युगल स्पर्धा में यह भारत का पहला पदक है। इनका समर्पण, कौशल और टीमवर्क अनुकरणीय है।"
प्रधानमंत्री कार्यालय
प्रधानमंत्री ने मुम्बई में इमारत गिरने से हुए जान-माल के नुकसान पर शोक व्यक्त किया
प्रधानमंत्री श्री नरेन्द्र मोदी ने मुम्बई के डोंगरी इलाके में इमारत गिरने से हुए जान-माल के नुकसान पर शोक व्यक्त किया है।
प्रधानमंत्री ने अपने संवेदना संदेश में कहा, ‘मुम्बई के डोंगरी इलाके में इमारत के गिरने से मुझे दुख पहुंचा है। मेरी संवेदनाएं उन लोगों के परिवारों से है, जिन्होंने इस हादसे में अपनी जान गंवाई। मुझे उम्मीद है कि घायल लोग जल्दी स्वस्थ हो जाएंगे। महाराष्ट्र सरकार, एनडीआरएफ और स्थानीय निकाय राहत और सहायता कार्यों में लगे हुए है।’
रक्षा मंत्रालय
एयर वाइस मार्शल आशुतोष शर्मा द्वारा कथित तौर पर लिखे गए व्हाट्सएप संदेश पर स्पष्टीकरण
बैंगलोर में वायुसेना कमान अस्पताल  के एयर मार्शल आशुतोष शर्मा के एक कथित व्हाट्सएप मैसेज में कोविड-19 महामारी से निपटने के लिए भाप लेने की सलाह दी जा रही थी।
यहां यह स्पष्ट किया जा रहा है कि बंगलौर में कोई भी एयर मार्शल आशुतोष शर्मा नहीं हैं। बंगलौर में वायुसेना के कमान अस्पताल के प्रमुख एयर वाइस मार्शल आशुतोष शर्मा हैं और यह मैसेज उन्होंने नहीं लिखा है।
वायुसेना और एयर वाइस मार्शल आशुतोष शर्मा का मैसेज में किए जा रहे दावे से कोई लेना-देना नहीं है। कोरोना के लक्षणों वाले किसी भी व्यक्ति को उपचार के लिए डॉक्टर की सहायता लेनी चाहिए।
विज्ञान एवं प्रौद्योगिकी मंत्रालय
एसटीआईपी 2020 में विशेषज्ञों ने विज्ञान के क्षेत्र में महिलाओं की भागीदारी एवं नेतृत्व संबंधी प्रमुख चिंताओं को हल करने के तरीकों के बारे में चर्चा की
विज्ञान के क्षेत्र में महिलाओं की कम प्रतिशतता एवं खासकर इस क्षेत्र में महिला नेतृत्व के संदर्भ में लैंगिक अंतर और नवीन विज्ञान प्रौद्योगिकी एवं नवाचार नीति  2020 में इन प्रमुख चिंताओं को हल करने के तौर – तरीकों के बारे में हाल ही में एसटीआईपी 2020 से संबंधित एक सूचना – सत्र एवं परिचर्चा में विचार विमर्श किया गया। इस परिचर्चा में एसटीआईपी 2020 सचिवालय की टीम के साथ - साथ 100 से अधिक महिला वैज्ञानिकों एवं विज्ञान के प्रति उत्साह रखने वाले लोगों ने भाग लिया।
इस परिचर्चा की अध्यक्षता करते हुए डॉ. विजय भाटकर, अध्यक्ष, विभा  ने इस बात पर जोर दिया कि निरंतरता एवं आत्मानिर्भरता तभी संभव है जब महिलाओं को उचित महत्व दिया जाए। महिला अन्वेषकों को तैयार करने के नगण्य सांस्थानिक उपाय, उम्र संबंधी बाधा, छिद्रयुक्त व्यवस्था, महिलाओं के नेतृत्व वाले स्टार्टअप के लिए धन, नेतृत्व, लैंगिक पूर्वाग्रह और महिला उद्यमियों तथा परिवार व बच्चों के पालन – पोषण के संदर्भ में रुढ़िवादिता से निबटने के क्रम में समावेशी एवं विविध एसटीआई पारिस्थितिकी तंत्र की जरुरत जैसे विभिन्न मुद्दों पर भी विचार – विमर्श किया गया।
डॉ. अखिलेश गुप्ता, प्रमुख, एसटीआईपी 2020 ने ट्रैक II विशेषज्ञ परामर्श के दौरान एथेना स्वान चार्टर के भारतीय संस्करण के कार्यान्वयन, अकादमिक जगत में अनिवार्य पदों, महिलाओं के 30 प्रतिशत प्रतिनिधित्व, अनुसंधान एवं प्रशासन में वरिष्ठ महिला वैज्ञानिकों को नेतृत्व की भूमिका के संदर्भ में सुझाये गये कुछ प्रमुख बातों को सामने रखा।
सूचना सत्र का आयोजन विजनानभारती द्वारा किया गया था, जो स्वदेशी की भावना से लैस एक विज्ञान आंदोलन है और देशभर के 22 राज्यों में फैला हुआ है। यह आयोजन विजनानभारती की स्वतंत्र इकाई शक्ति, जो महिला सशक्तिकरण का एक राष्ट्रीय आंदोलन है, के तहत हुआ।
डॉ. गुप्ता ने डीएसटी के "किरण" , विशेष रूप से सीयूआरआईई  कार्यक्रम, जैव प्रौद्योगिकी विभाग के बायोकेयर कार्यक्रम एवं अन्य स्कीमों सहित कुछ महत्वपूर्ण सरकारी पहलों पर प्रकाश डाला।
उन्होंने दोहरी भर्ती नीति, काम करने के समय में लचीलापन, डेकेयर केंद्रों की सुविधा, ‘ऑफिस ऑफ़ इक्विटी एंड इन्क्लूज़न’की स्थापना, आदि का सुझाव देते हुए महिलाओं के करियर से संबंधित मुद्दों पर ध्यान देने की जरुरत पर बल दिया।
ज़रूरतों और अनूठी विशेषताओं के संदर्भ में नई एसटीआई नीति को पेश करते हुए डॉ. गुप्ता ने लीलावती, गार्गी और खाना जैसी महान महिला वैज्ञानिकों एवं दार्शनिकों के कुछ ऐतिहासिक उदाहरण देकर विज्ञान एवं शिक्षा के क्षेत्र में महिलाओं की भागीदारी पर जोर दिया। उन्होंने ट्रैक 1 सार्वजनिक परामर्श के विशेष संदर्भ में एसटीपी 2020 के सूत्रीकरण प्रक्रिया के बारे में एक व्यापक दृष्टिकोण पेश किया और इसमें महिलाओं की भागीदारी के महत्व पर जोर दिया।
विशेषज्ञों ने महिला उद्यमियों और महिलाओं के नेतृत्व वाली अर्थव्यवस्था के लिए एक समर्थन नेटवर्क बनाने का सुझाव दिया। उन्होंने नीतियों एवं कार्यक्रमों के संदर्भ में एक स्पष्ट तथा सख्त क्रियान्वन रणनीति, संवेदनशील एवं जागरूक बनाने की जरुरत और राज्य विश्वविद्यालयों के पुनरुद्धार पर जोर दिया।
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 176.86 करोड़ से अधिक टीके लगाए जा चुके हैं
बीते चौबीस घंटों में 32.04 लाख से अधिक टीके लगाए गए
स्वस्थ होने की वर्तमान दर 98.49 प्रतिशत
पिछले 24 घंटों में 13,166 नए मामले सामने आए
भारत में सक्रिय मरीजों की संख्या 1,34,235 है
साप्ताहिक सक्रिय मामलों की दर 1.48 प्रतिशत है
पिछले 24 घंटों में 32.04 लाख से अधिक  वैक्सीन की खुराक देने के साथ ही भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 176.86 करोड़  से अधिक हो गया। इस उपलब्धि को 2,02,13,293 टीकाकरण सत्रों के जरिये प्राप्त किया गया है।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,04,01,276
|
|
दूसरी खुराक
|
|
99,62,746
|
||
|
प्रीकॉशन खुराक
|
|
41,35,783
|
|
अग्रिम पंक्ति के कर्मी
|
|
पहली खुराक
|
|
1,84,08,963
|
|
दूसरी खुराक
|
|
1,74,33,944
|
||
|
प्रीकॉशन खुराक
|
|
61,28,356
|
|
15-18 वर्ष आयु वर्ग
|
|
पहली खुराक
|
|
5,44,55,055
|
||
|
दूसरी खुराक
|
|
2,57,73,304
|
|
18-44 वर्ष आयु वर्ग
|
|
पहली खुराक
|
|
55,13,27,690
|
|
दूसरी खुराक
|
|
44,13,19,344
|
|
45-59 वर्ष आयु वर्ग
|
|
पहली खुराक
|
|
20,21,95,164
|
|
दूसरी खुराक
|
|
17,95,18,149
|
|
60 वर्ष से अधिक आयु वर्ग
|
|
पहली खुराक
|
|
12,63,44,721
|
|
दूसरी खुराक
|
|
11,18,29,654
|
|
प्रीकॉशन खुराक
|
|
94,55,117
|
|
प्रीकॉशन खुराक
|
||
|
1,97,19,256
|
|
कुल
|
|
|
|
1,76,86,89,266
पिछले 24 घंटों में 26,988 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,22,46,884 हो गई है।
नतीजतन, भारत में स्वस्थ होने की दर 98.49 प्रतिशत है।
पिछले 24 घंटे में 13,166 नए मरीज सामने आए हैं।
वर्तमान में 1,34,235 सक्रिय रोगी हैं। वर्तमान में ये सक्रिय मामले देश के कुल पुष्टि वाले मरीजों का 0.31 प्रतिशत हैं।
देश भर में जांच क्षमता का विस्तार लगातार जारी है। पिछले 24 घंटों में कुल 10,30,016 जांच की गई हैं। भारत ने अब तक कुल 76.45 करोड़  जांच की गई हैं।
देश भर में जांच क्षमता को बढ़ाया गया है, साप्ताहिक पुष्टि वाले मामलों की दर 1.48 प्रतिशत है, दैनिक रूप से पुष्टि वाले मामलों की दर 1.28 प्रतिशत है।
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को लगभग 179.61 करोड़ टीके प्रदान किये गए
राज्यों/केंद्र शासित प्रदेशों के पास अभी भी 15.54 करोड़ से अधिक अतिरिक्त और बिना इस्तेमाल हुई खुराकें मौजूद हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
1,79,61,13,730
|
|
शेष टीके
|
|
15,54,66,546
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की लगभग 179.61 करोड़  खुराकें राज्यों और केंद्र शासित प्रदेशों को उपलब्ध कराई गई हैं। अभी राज्यों और केंद्र शासित प्रदेशों के पास कोविड-19 टीके की 15.54 करोड़ से अधिक  अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को 83.54 करोड़ से अधिक टीके प्रदान किये गए
राज्यों/केंद्र शासित प्रदेशों के पास अभी भी 4.56 करोड़ से अधिक शेष व अप्रयुक्त टीके उपलब्ध,1.17 करोड़ से अधिक टीके भेजे जाने के लिए तैयार
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
83,54,12,250
|
|
भेजे जाने के लिए तैयार टीके
|
|
1,17,12,275
|
|
शेष टीके
|
|
4,56,96,920
केंद्र सरकार द्वारा अब तक निःशुल्क और अन्य माध्यमों से टीके की 83.54 करोड़ से अधिक  खुराकें राज्यों और केंद्र शासित प्रदेशों को उपलब्ध कराई गई हैं। इसके साथ ही 1.17 करोड़  से अधिक टीके भेजे जाने के लिए तैयार हैं। अभी राज्यों और केंद्र शासित प्रदेशों के पास कोविड-19 टीके की 4.56 करोड़ से अधिक  अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
वित्त मंत्रालय
5 जी के लिये अनुकूल परिवेश के निर्माण के लिए बजट 2022-23 में डिजाइन संबंधी विनिर्माण योजना का प्रस्ताव
2022-23 के भीतर 5जी मोबाइल सेवाएं शुरू करने के लिए 2022 में आवश्यक स्पेक्ट्रम की नीलामी की जाएगी
सस्ते ब्रॉडबैंड और ग्रामीण तथा दूर-दराज के क्षेत्रों में मोबाइल सेवा प्रसार को सक्षम बनाने के लिए यूएसओएफ के तहत वार्षिक संग्रह का 5 प्रतिशत आवंटित किया जाएगा
सभी गांवों में ऑप्टिकल फाइबर बिछाने की संविदाएं 2022-23 में पीपीपी के जरिए भारतनेट परियोजना के तहत दी जाएंगी
केन्द्रीय वित्त एवं कॉरपोरेट कार्य मंत्री श्रीमती निर्मला सीतारमण ने आज संसद में केन्द्रीय बजट 2022-23 पेश करते हुए कहा कि बजट में अगले 25 वर्षों- भारत@75 से भारत@100 के अमृत काल के दौरान अर्थव्यवस्था को तेज करने के लिए मजबूत नींव और एक ब्लूप्रिंट तैयार करने पर जोर दिया गया है। श्रीमती सीतारमण ने कहा, “2021-22 के बजट में पेश किए गए विज़न पर इस बजट में भी काम जारी रखा जाएगा। इसके मौलिक सिद्धांत जिनमें वित्तीय वक्तव्य और वित्तीय स्थिति में पारदर्शिता शामिल है, सरकार के सिद्धांत, ताकत और चुनौतियों को प्रदर्शित करते हैं।“
सरकार का उद्देश्य अमृत काल के दौरान तय लक्ष्यों को हासिल करते हुए डिजिटल अर्थव्यवस्था और फिनटेक प्रौद्योगिकी आधारित विकास के विज़न को हासिल करना है।
दूरसंचार क्षेत्रः
केंद्रीय बजट 2022-23 में उत्पादन से जुड़ी प्रोत्साहन  योजना के एक हिस्से के रूप में 5जी के लिए डिजाइन आधारित विनिर्माण के लिए एक अनुकूल परिवेश बनाने के लिए एक योजना शुरू करने का प्रस्ताव किया गया है। केंद्रीय वित्त मंत्री ने कहा है कि आत्मनिर्भर भारत के विज़न को हासिल करने के लिए 14 क्षेत्रों में उत्पादन से जुड़ी प्रोत्साहन य़ोजना को अच्छा समर्थन मिला है। इसमें 60 लाख नए रोजगार और अगले 5 वर्षों के दौरान 30 लाख करोड़ के उत्पादन की संभावना है।
श्रीमती निर्मला सीतारमण ने जोर देते हुए कहा कि दूरसंचार सामान्य तौर पर और 5जी प्रौद्योगिकी खास तौर पर विकास में तेजी लाने और रोजगार के अवसर मुहैया कराने में सक्षम हो सकते हैं। 2022-23 के भीतर निजी दूरसंचार सेवा प्रदाताओं द्वारा 5जी मोबाइल सेवाएं शुरू करने के लिए 2022 में आवश्यक स्पेक्ट्रम की नीलामी की जाएगी।
इसके अलावा, ग्रामीण और दूर-दराज के क्षेत्रों में सस्ते ब्रॉडबैंड और मोबाइल सेवा प्रसार को सक्षम बनाने के लिए बज़ट में वैश्विक सेवा बाध्यता निधि  के तहत वार्षिक संग्रह की 5 प्रतिशत राशि आवंटित की जाएगी। इससे प्रौद्योगिकी और समाधानों के अनुसंधान एवं विकास और वाणिज्यीकरण को बढ़ावा मिलेगा।
शहरी क्षेत्रों के निवासियों के समान सभी ग्रामीणों को ई-सेवाओं तक पहुंच बनाने, संचार सुविधाएं और डिजिटल संसाधन उपलब्ध कराने के लिए केंद्रीय बजट में घोषणा की गई है कि दूर-दराज के क्षेत्रों सहित सभी गांवों में ऑप्टिकल फाइबर बिछाने के लिए संविदाएं वर्ष 2022-23 में पीपीपी के माध्यम से भारतनेट योजना के तहत दी जाएंगी। ऑप्टिकल फाइबर बिछाने का काम 2025 में पूरे होने की उम्मीद है। ऑप्टिकल फाइबर के बेहतर तथा अधिक प्रभावी उपयोग को सुनिश्चित करने के लिए उपाय किए जाएंगे।
राष्ट्रपति सचिवालय
राष्ट्रपति ने 68वें राष्ट्रीय फिल्म पुरस्कार प्रदान किए
सिनेमा न केवल एक उद्योग है बल्कि यह हमारी संस्कृति और मूल्यों की कलात्मक अभिव्यक्ति का भी माध्यम है: राष्ट्रपति मुर्मू
राष्ट्रपति श्रीमती द्रौपदी मुर्मू ने आज  नई दिल्ली में विभिन्न श्रेणियों में 68वें राष्ट्रीय फिल्म पुरस्कार प्रदान किए। उन्होंने सुश्री आशा पारेख को दादा साहब फाल्के पुरस्कार से भी सम्मानित किया।
इस अवसर पर राष्ट्रपति ने 68वें राष्ट्रीय फिल्म पुरस्कार के सभी पुरस्कार विजेताओं को बधाई दी। उन्होंने सुश्री आशा पारेख को दादा साहब फाल्के पुरस्कार जीतने पर बधाई दी और कहा कि उस पीढ़ी की हमारी बहनों ने कई बाधाओं के बावजूद विभिन्न क्षेत्रों में अपनी पहचान बनाई है। सुश्री पारेख का सम्मान भी अदम्य नारी शक्ति का सम्मान है।
राष्ट्रपति ने कहा कि फिल्म उद्योग के अलावा फिल्म उद्योग एक बेहतर समाज और राष्ट्र के निर्माण में प्रमुख भूमिका निभाता है। श्रव्य-दृश्य माध्यम होने के कारण फिल्मों का प्रभाव कला के अन्य माध्यमों की तुलना में व्यापक है। उन्होंने कहा कि सिनेमा न केवल एक उद्योग है बल्कि हमारी संस्कृति और मूल्यों की कलात्मक अभिव्यक्ति का भी माध्यम है। यह हमारे समाज को जोड़ने और राष्ट्र निर्माण का भी माध्यम है।
राष्ट्रपति ने कहा कि फिल्मों का युवाओं और बच्चों पर अधिक प्रभाव पड़ता है। इसलिए समाज को उम्मीद है कि फिल्म उद्योग देश के भविष्य के निर्माण में इस माध्यम का प्रभावी ढंग से उपयोग करेगा।
राष्ट्रपति ने कहा कि हम 'आजादी का अमृत महोत्सव' मना रहे हैं, स्वतंत्रता सेनानियों के जीवन और कार्यों पर फीचर और गैर-फीचर फिल्मों का दर्शकों द्वारा स्वागत किया जाएगा। लोग ऐसी फिल्मों की भी उम्मीद करते हैं जो समाज में करुणा और एकता को बढ़ाती हैं, विकास की गति को तेज करती हैं और पर्यावरण संरक्षण के प्रयासों को मजबूत करती हैं। उन्हें यह जानकर खुशी हुई कि आज जिन फिल्मों को पुरस्कार मिला है, उनमें प्रकृति और पर्यावरण, संस्कृति, सामाजिक मूल्यों और अन्य महत्वपूर्ण पहलुओं के महत्वपूर्ण राष्ट्रीय मुद्दों पर प्रकाश डाला गया है।
राष्ट्रपति ने कहा कि भारतीय फिल्मों का पूरी दुनिया में स्वागत किया जा रहा है। इस सॉफ्ट-पॉवर का अधिक प्रभावी उपयोग करने के लिए, हमें अपनी फिल्मों की गुणवत्ता को बढ़ाना होगा। उन्होंने कहा कि एक क्षेत्र में बनी फिल्में दूसरे क्षेत्रों में भी अधिक से अधिक लोकप्रिय हो रही हैं। उन्होंने कहा कि इस तरह सिनेमा सभी लोगों को एक सांस्कृतिक सूत्र में बांध रहा है। समाज के लिए फिल्मी समुदाय का यह बहुत बड़ा योगदान है।
राष्ट्रपति का पूरा भाषण पढ़ने के लिए यहां क्लिक करें-